stanford-oval/wikipedia huggingface dataset:
אלפא (אי, אנטארקטיקה)
הערות שוליים

1 2 3 4  מידע גאוגרפי והיסטורי
↑  ראו מטה רשימת האיים בארכיפלג פאלמר הנקראים על שמות אותיות האלפבית היווני.
| איים באיי מלכיור שבארכיפלג פאלמר הנקראים על שמות אותיות האלפבית היווני (שמות האיים לפי סדר האלפבית היווני) |
| --- | --- | --- |
| איים | אלפא • דלתא • אפסילון • אטא • למדא • אומיקרון • פאי • סיגמא • פסי • אומגה |  |
| איים בארכיפלג פאלמר |
| --- | --- | --- |
| איים | אבוט • אולין • אומגה • אטא • אלפא • אלקה • אונוור • אפסילון • בראבנט • בוב • גאנד • גלארוס • דייוויס • דינק • דלתא • דרים • הארי • וינצקה • טאוור • למדא • לייז' • לקוואנט • פמפה |  |
| קבוצות איים | איי אומיקרון • איי טטראד • איי כריסטיאניה • איי מלכיור • איי סיגמא • איי פאי • איי פסי |  |
| איונים | סלע גריינדר |  |
האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.
אליפות גרמניה בכדורגל 1950

| --- | --- |
 תקופת התחרות:  21 במאי 1950 – 25 ביוני 1950 (36 ימים)
 מספר משתתפות:  16
 הזוכה:  שטוטגרט
 מספר משחקים:  17 
 → 19491951 ←
 
אליפות גרמניה בכדורגל 1950 הייתה העונה ה-40 של התחרות. זה היה השלב האחרון של עונת 1949/1950 בכדורגל הגרמני.
התחרות הסתיימה בניצחון של שטוטגרט וזאת בפעם הראשונה בתולדות המועדון.
ארגון האליפות

התחרות כללה 16 קבוצות שהעפילו מליגות אזוריות:
אוברליגה צפון -המבורג, פ.צ. סנט פאולי, אוסנבריק
אוברליגה מערב - בורוסיה דורטמונד, פרויסן דלברוק, רוט-וייס אסן, הורסט אמשר
אוברליגה ברלין - טניס בורוסיה ברלין, אוברשנוויידה ברלין
אוברליגה דרום מערב - פ.צ. קייזרסלאוטרן, רויטלינגן 05, פ.צ. נוינדורף
אוברליגה דרום - גרויטר פירט, שטוטגרט, קיקרז אופנבך, וו.פ.ר. מנהיים
תחילה היה מתוכנן שגם שלוש קבוצות מגרמניה המזרחית ישתתפו בתחרות. כאשר התברר שפקידי הנהלות הליגות לא יכולים להגיע להסכמות במקומן הוכנסו קבוצות מהמערב. אוברשנוויידה ברלין לא קיבלה אישור לנסיעה למערב. אמנם כדורגלנים התארגנו באופן עצמאי והגיעו למשחק. בהמשך הם חזרו לברלין המערבית והקימו שם קבוצה חדשה.
המשחקים נערכו בשיטת נוק-אאוט. במידה ולא הייתה הכרעה לאחר תוספת זמן, נערך משחק נוסף.
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 25 ביוני 1950 | שטוטגרט | 2 - 1 | קיקרז אופנבך | האצטדיון האולימפי של ברלין, ברלין צופים: 95,051 שיפוט: הונטינג |
| 25 ביוני 1950 | ארווין לאפל  17'  ואלטר בולר  27' |  | הורסט בוץ  27' | האצטדיון האולימפי של ברלין, ברלין צופים: 95,051 שיפוט: הונטינג |
כדורגלנים מצטיינים

הרברט וויקוויאק המבורג כבש 5 שערים במהלך התחרות וזכה בתואר מלך השערים
אלקית קרנפית

| אלקית קרנפית |
| --- | --- |
 אלקית קרנפית
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: אלקיים
סוג:: Cerorhinca
מין:: אלקית קרנפית
שם מדעי
 Cerorhinca monocerata ‏פאלאס, 1811
תחום תפוצה


אלקית קרנפית (שם מדעי: Cerorhinca monocerata) הוא מין של עוף ימי יחידי בסוגו במשפחת האלקיים, המצוי בטבע לחופי צפון האוקיינוס השקט. בעבר נכללו בסוג עוד כמה מינים שנכחדו.
אלקית זו קיבלה את שמה עקב "מבנה" הגדל על מקורה ומזכיר קרן של קרנף. הקרן מצויה רק במקורי הזכרים ומיועדת, כנראה,  למשיכת הנקבות. האלקית היא קרובתם של תוכיי הים ולעיתים היא מקננת באותן מושבות לצידם ולצד אלקיים אחרים.
אורכה של האלקית 35 עד 38 סנטימטרים, מוטת הכנפיים 56 עד 63 סנטימטרים ומשקלה הממוצע 530 גרם, כשהזכרים גדולים מהנקבות ב-10% בערך. האלקית בעלת נוצות אפורות כהות עם בטן לבנה, כפות רגליים גדולות וצהובות וציצות לבנות מצידי הלחיים ומאחורי הגבות עד קצה הגולגולת. המקור צהוב וחרוטי ובקצהו ה"קרן" ממנה קיבלה את שמה. כמו קרוביה היא מעופפת חלשה מאוד, והיא מהירה בעיקר מתחת למים, שם היא חותרת בכנפיה במהירות.
האלקית מצויה בטבע משני צדי האוקיינוס השקט, בחלקו הצפוני. היא נפוצה  מאיי התעלה של קליפורניה צפונה עד האיים האלאוטיים שבאלסקה ומהונשו והוקאידו שביפן ואולי גם חצי האי הקוריאני ועד לסחלין שבצפון סיביר. האלקיות מרגישות בנוח גם לנוח בים הפתוח. לעיתים הן נודדות באופן מקומי.
האלקיות שחייניות מצוינות היכולות לצלול עד 57 מטרים למשך זמן של 187 שניות ואף יותר. הן רודפות יחדיו אחרי להקות של דגים, קרילאים ודיונונים. את המזון הן מאחסנות בזפק ופולטות אותו לאפרוחן היחיד. ההאכלה מתבצעת בלילה כדי להימנע מטורפים ומעופות  חומסניים כמו שחפים וחמסנים.
מצב השימור של האלקית הקרנפית מוגדר ללא חשש, אך התחממות האקלים וזיהום הים עלולים לפגוע בה ובמזונה.
הערות שוליים

↑  אלקית קרנפית באתר הרשימה האדומה של IUCN
| --- | --- |
בקרת זהויות :  NLI: 987007566367105171 
אלקית קרנפית בשחייה
אלקית ננסית

| אלקית ננסית |
| --- | --- |
 אלקית ננסית
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: אלקיים
סוג:: אלקית
מין:: אלקית ננסית
שם מדעי
 Aethia pusilla ‏פאלאס, 1811
תחום תפוצה


אלקית ננסית (שם מדעי: Aethia pusilla) היא מין של עוף ימי ממשפחת האלקיים ומהסוג אלקית והיא הקטנה שבכל בני משפחת האלקיים. היא מצויה בטבע בצפון אלסקה וצפון-מזרח סיביר סביב חופי האוקיינוס השקט, באזורים של כיפת קרח. להקות ענק של עוף ימי זה מקננות באיים האלאוטיים, האי סנט לורנס והאי דיומיד הקטן, עם מעל 9 מיליון עופות מקננים. דבר זה הופך את האלקית לנפוצה שבעופות הים בצפון אמריקה.
האלקית היא הקטנה באלקות, והיא מגיעה לאורך 15 סנטימטרים ולמשקל 70 עד 101 גרמים. האלקית בעלת כסות נוצות אפור-כהה עם בטן לבנה מעט מנומרת בגבולות והרגליים אפורות בעלות קרומי שחייה רחבים. הראש כהה יותר והמקור ורוד עם בסיס שחור. העיניים לבנות ומאחוריהם פס לבן דק.
האלקית ניזונה בים בעיקר משטרגליים מהסוג Neocalanus הגודשים את הימים הצפוניים. הם ניזונים גם מקרילאים, פטרופודים (אנ') ומזואופלנקטון צף שהם מלקטים. את טרפם האלקיות מחפשות באזורים שופעים עקב עליית מי העומק המציפים את התרמוקלינה בפלנקטון עשיר. כמו מרבית האלקות היא יודעת לשחות היטב בתנועת כנפיה מתחת למים, אך היא מעופפת גרועה מאוד. האלקית הקטנה יכולה לאכול עד 86% מממדי גופה כל יום.
אלקית זו מקננת בלהקות ענק לצד קרובתה - אלקית מצוייצת, ולעיתים עופות ים נוספים ושם מגדלים אפרוח אחד המתבגר במהירות ותוך שבוע יכול לצלול ולדוג בים. הריכוז הגבוה מגן על הלהקה מטורפים, אם כי חדירה של שועלי שלג ושל חולדות טורפים לאיים האלאוטיים גררה ירידה חדה במספרם. זיהום נפט הנשפך לים סכנה מהווה נוספת לעוף. למרות הסכנות הם אינם מצויים בסכנת הכחדה עקב האוכלוסיות הגדולות שלהם.
הערות שוליים

↑  אלקית ננסית באתר הרשימה האדומה של IUCN
| --- | --- |
בקרת זהויות :  NLI: 987007564083405171
אופוס (מקודד)

הלוגו של אופוס
אופוס (Opus) הוא תקן אינטרנטי למקודד קול מאבד נתונים. הוא יכול לשמש להעברה יעילה של דיבור וגם להעברה איכותית של קול ומוזיקה. מעבר להיותו מקודד קול איכותי שיכול לעבוד במגוון תנאים, אופוס תוכנן להיות חופשי וללא מגבלות פטנטים. מפתחיו העיקריים הם ז'אן מארק ואלין (במקור עובד Octasic וחבר בקרן Xiph, בהמשך עבר לקרן מוזילה) וקואן ווס מחברת סקייפ. אופוס הוא, בין השאר, מקודד הקול הסטנדרטי של תקן WebRTC לשיחות קול ווידאו אינטראקטיביות בדפדפן.
היסטוריה

אופוס הוא תוצאתה של קבוצת עבודה של ה־IETF שנוצרה בעקבות אכזבה ממקודדי הקול הקיימים. מקודדי הקול הפופולריים בתעשייה, כגון G.729 ו־AMR היו עם מגבלות פטנטים. למקודדים חופשיים כגון Speex ו־Vorbis היו בעיות מעשיות שונות. כמו כן לא הייתה מאחוריהם קבוצת חברות גדולה מספיק והיה ברור שלשם כך צריך ליצור תקן. תקנים למקודדי קול נוצרו בעבר באיגוד הטלפוניה העולמי (ITU) או ב־3GPP, אולם היחס של שני הארגונים הללו לפטנטים הוביל את היוזמים לעבוד עם ה־IETF. בין היוזמים היו קרן Xiph, שעומדת מאחורי המקודדים Vorbis ו־Speex, וכן חברת סקייפ, אשר פיתחה את מקודד הקוד SILK. הוחלט על הקמת קבוצת עבודה במסגרת ה־IETF שתשקול מקודדים קיימים ותנסה, במידת האפשר לשפר אותם.
לקבוצת העבודה הוצעו מספר מקודדים. מהם נבחרו שני מקודדים עיקריים כבסיס: CELT של קרן Xiph ו־SILK של סקייפ. סקייפ שחררה את קוד המקור שלו והתחייבה שמרגע שיאושר התקן, היא תספק רישיון חופשי לשימוש לפטנטים הנוגעים למימושו[דרוש מקור]. אחד המועמדים הנוספים שהוצע לקבוצת העבודה היה Broadvoice של יצרנית השבבים Broadcom. נעשה שימוש גם בחלקים קטנים מהקוד שלו באופוס[דרוש מקור: לפי מה שנאמר לי ב־IRC על ידי אחד המעורבים בתקינה].
בשנת 2010 ניתן למקודד השם אופוס (לאחר שימוש זמני בשם Harmony) למרות שבמקרה לחברת אוקטסיק יש מוצר עם אותו השם.
התקן אושר סופית בתאריך 11 בספטמבר 2012.
הערות שוליים

1 2  RFC 6716 המגדיר את המקודד אופוס
↑  Minutes for Internet Wideband Audio Codec BOF, IETF 75, Stockholm, Sweden Thursday, July 30, 2009
↑  דף הבית של המקודד Broadvoice
↑  Harmony יקרא Opus - הודעה ברשימת התפוצה של קבוצת העבודה, 15 באוקטובר 2010
↑  טיוטה ראשונה של תקן אופוס - מתוך רשימת התפוצה של קבוצת העבודה, 19 באוקטובר 2010
↑  הכרזה על תקן אופוס בבלוג Mozilla Hacks
אלקלואיד

המבנה הכימי של קוקאין, אלקלואיד נפוץ ממשפחת הטרופאנים
המבנה הכימי של קפאין, אלקלואיד נפוץ ממשפחת הפורינים
אַלְקָלוֹאִידים (באנגלית ביחיד: Alkaloid) הם קבוצה של תרכובות אורגניות המכילות בסיס חנקני.
משפחת האלקלואידים כוללת למעלה מ-15,000 תרכובות שונות. רוב האלקלואידים מיוצרים כמטבוליטים משניים בצמחים, אך גם יצורים מממלכות אחרות מייצרים אלקלואידים. לאלקלואידים רבים השפעות פיזיולוגיות ולעיתים קרובות פסיכואקטיביות על בני אדם ובעלי חיים; חלק גדול מהם אף רעילים. אלקלואידים כאלה מהווים בדרך-כלל אגוניסטים או אנטגוניסטים של קולטן או משפחת קולטנים מסוג ספציפי, והאינטראקציה שלהם עם הקולטן היא העומדת בבסיס המנגנון שמביא בסופו של דבר לתגובה הפיזיולוגית הנצפית.
כל האלקלואידים מכילים אטום חנקן אחד לפחות. בדרך כלל מהווה החנקן חלק מטבעת הטרוציקלית - טבעת המורכבת ממספר אטומי פחמן ומאטום אחר אחד לפחות. אלקלואידים רבים מכילים מספר טבעות; אלקלואידים אחרים מכילים קבוצות לא-חנקניות, כגון טרפנים ופחמימות.
בעבר הוגדרו האלקלואידים כתרכובות בסיסיות (ולכן שמן נגזר מן המונח אלקלי), חנקניות, בעלות השפעות פיזיולוגיות על בעלי חיים ואשר מקורן בצמחים. מהגדרה זו נותר כיום רק נוכחות החנקן; במשך השנים התגלו אלקלואידים שמקורם אינו בצמחים, חסרי השפעה פיזיולוגית ובעלי תכונות חומציות או נייטרליות.
כחמישית מכל הצמחים הווסקולריים מסנתזים אלקלואידים. מקורם של כמעט כל אלפי האלקלואידים בחמש חומצות אמינו: טריפטופן, טירוזין, פנילאלנין, ליזין ואורניתין. במקרים רבים מאבדת חומצת האמינו את קבוצת הקרבוקסיל שלה (COOH) כצעד ראשון בדרך לסינתזת האלקלואיד. במשך שנים רבות לא היה ידוע תפקידם של האלקלואידים בצמחים; אט אט התברר כי הם משמשים כחומרי הגנה נגד בעלי חיים. לאלקלואידים רבים טעם מר המרתיע בעלי חיים מלאכול את הצמח; אלקלואידים אחרים רעילים וגורמים לנזק בריאותי ואף למוות.
סיווג האלקלואידים

אלקלואידים מסווגים על ידי המבנה המולקולרי הכללי שלהם, לפי המגיבים שמהם הם מופקים.
בעבר, כאשר לא היה ידוע הרבה על הדרך בה מסנתזים אלקלואידים, היה נהוג לתת להם שמות של תרכובות מוכרות, אפילו כאלה שאינן מכילות חנקן (מכיוון שהמבנה הסופי של האלקלואידים הכיל קבוצות של המולקולות הללו), או לפי הצמח או בעל החיים שמהם הם הופקו. כאשר נודע יותר על אלקלואיד השתנה הסיווג כדי לשקף את הידע החדש, בדרך כלל על ידי מתן שם הקשור לחומצת אמינו ידועה אשר קשורה בתהליך הפקת האלקלואיד.
דוגמאות לאלקלואידים ומשפחות אלקלואידים (ישנם חומרים השייכים לשתי משפחות או יותר):
פירידין: פיפרין, קוניאין, טריגונלין, ארקאידין, קובקין, פילוקרפין, ציטיזין, ניקוטין, ספרטאין, פלטירין.
פירולידין: היגרין, ניקוטין
טרופאן: אטרופין, קוקאין, אקגונין, סקופולאמין.
קווינולין: קווינין, קווינידין, דיהידרוקווינין, דיהידרוקווינידין, סטריכנין, ברוכין, ורטרין, קוואדין.
איסוקווינולין: האלקלואידים האופיאטים: מורפין, קודאין, הרואין (דיאצטילמורפין), תבאין, פפאברין, נרקוטין, נרקאין.
פנטילאמין: אמפטמין, מתאמפטמין, אפדרין, "אקסטזי" (מתילנדיאוקסימתאמפטמין), אדרנלין.
אינדול:
טריפטאמינים: די-אמ-טי, אן-אם-טי, פסילוסיבין, סרטונין, מלטונין.
ארגולין: ארדין, ארגוטמין, החומצות הליסרגיות, LSD.
בטא-קרבולין: הרמין, רסרפין, אמטין.
פורין: קפאין, תאוברומין, תאופילין.
אלקיפה

| אלקיפה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: אלקיפיים
סוג:: אלקיפה
שם מדעי
 Alcippe ‏בליית, 1844

אלקיפה (שם מדעי: Alcippe) היא סוג של ציפורי שיר יחידים במשפחת האלקיפיים (Alcippeidae). המשפחה מצויה בטבע רק ביערות דרום אסיה ודרום-מזרח אסיה.
ציפורים אלה קטנות ושוכנות קרקע ביערות טרופיים ומורדות הרים לאורך דרום ודרום-מזרח אסיה והם קרובות לסבכיים ולמשפחה סבכיי תוכי. המיון שלהם הועבר בין משפחת הטימליים, הזנבניים והמשפחה בברי אדמה אך הוחלט להעבירם למשפחה עצמאית.
ציפורים אלה כהות עד אפורות ובעלי טבעת עין בולטת. מקורם מעט נוקשה וצר ומותאם לחטיפת חרקים מעופפים, אם כי הם מגוונים גם בפירות.
מינים

סוג זה מכיל 10 מינים:
Alcippe brunneicauda
Alcippe poioicephala
Alcippe pyrrhoptera
Alcippe peracensis
Alcippe grotei
Alcippe morrisonia
Alcippe davidi
Alcippe fratercula
Alcippe hueti
Alcippe nipalensis
אלן אומיץ'

| --- | --- |

 לידה:  6 במאי 1992 (בן 32) טוזלה שבבוסניה והרצגובינה
 עמדה:  סנטר
 גובה:  2.16 מטרים
 דראפט:  לא נבחר, 2014
 קבוצות כשחקן
 2009–2012   2012–2015   2015–2016   2016–2017   2017   2017–2018   2018   2018   2019   2019–2020   2020–2021   2021–2023   2023   2024–:  זלטורוג לאשקו   אולימפיה ליובליאנה   גראן קנריה   אנאדולו אפס   ← אוניקאחה מאלגה   הפועל ירושלים   הכוכב האדום בלגרד   בודוצ'נוסט פודגוריצה  אולימפיה מילאנו   חובנטוד בדאלונה   JL בורק   צדביטה אולימפיה   מטרופוליטנס 92   צדביטה אולימפיה
 הישגים כשחקן
 אליפות היורוקאפ (2016/2017)   החמישייה הראשונה ביורוקאפ (2015/2016)   הסופר קאפ הסלובני (2013, 2014, 2022)   הגביע הסלובני (2014, 2022–2024)
 
אלן אומיץ' (בסלובנית ובבוסנית: Alen Omić; נולד ב-6 במאי 1992) הוא כדורסלן סלובני-בוסני המשחק בעמדת הסנטר בצדביטה אולימפיה ובנבחרת סלובניה.
קריירה

אומיץ' החל את הקריירה בזלטורוג לאשקו ב-2009, שם שיחק שלוש שנים. ב-2012 נבחר לאולסטאר הליגה הסלובנית. באוגוסט 2012 חתם באולימפיה ליובליאנה. אומיץ' שיחק בליובליאנה שלוש שנים וזכה איתה פעם אחת בגביע הסלובני (2014) ופעמיים בסופר קאפ הסלובני (2013, 2014). במהלך התקופה בליובליאנה שיחק בליגת הקיץ של ה-NBA ב-2014 במדי ברוקלין נטס ונכשל להיבחר בדראפט.
באוגוסט 2015 חתם בגראן קנריה. אומיץ' הצטיין בקבוצה ואף נבחר להיות בחמישייה הראשונה של היורוקאפ. ב-2015 שיחק בליגת הקיץ של ה-NBA במדי דנוור נאגטס.
ביוני 2016 חתם אומיץ' לשנתיים באנאדולו אפס הטורקית, אך בינואר 2017 חזר לספרד והושאל לאוניקאחה מאלגה, איתה זכה באליפות היורוקאפ.
ביולי 2017 חתם לשנה בהפועל ירושלים. ב-20 בינואר 2018 אומיץ' עזב את הפועל ירושלים וחתם בכוכב האדום בלגרד. בקיץ 2018 הצטרף לבודוצ'נוסט פודגוריצה. באמצע העונה עבר אומיץ' לאולימפיה מילאנו.
ביוני 2019 חתם בחובנטוד בדאלונה. בספטמבר 2020 חתם בJL בורק הצרפתית. בנובמבר 2021 עבר לצדביטה אולימפיה. בנובמבר 2023 חתם במטרופוליטנס 92.
קריירה > קריירה בינלאומית

אומיץ' משחק במדי נבחרת סלובניה. הוא השתתף עם נבחרתו במונדובאסקט 2014, שם הגיע עם נבחרתו עד לרבע הגמר. אומיץ' השתתף גם ביורובאסקט 2015, שם הגיע עם נבחרתו לשמינית הגמר.
הערות שוליים

↑  נפרד מהפועל י-ם: אומיץ' חתם בכוכב האדום, באתר ערוץ הספורט, 20 בינואר 2018
אליפות גרמניה בכדורגל 1951

| --- | --- |
 תקופת התחרות:  6 במאי 1951 – 30 ביוני 1951 (56 ימים)
 מספר משתתפות:  8
 הזוכה:  פ.צ. קייזרסלאוטרן
 מספר משחקים:  25 
 → 19501952 ←
 
אליפות גרמניה בכדורגל 1951 הייתה העונה ה-41 של התחרות. זה היה השלב האחרון של עונת 1950/1951 בכדורגל הגרמני.
התחרות הסתיימה בניצחון של פ.צ. קייזרסלאוטרן וזאת בפעם הראשונה בתולדות המועדון.
ארגון האליפות

התחרות כללה 8 קבוצות שהעפילו מליגות אזוריות:
אוברליגה צפון -המבורג, פ.צ. סנט פאולי
אוברליגה מערב - שאלקה 04, פרויסן מינסטר
אוברליגה ברלין - טניס בורוסיה ברלין
אוברליגה דרום מערב - פ.צ. קייזרסלאוטרן
אוברליגה דרום - נירנברג, גרויטר פירט
הקבוצות חולקו לשני בתים. המשחקים בתוך הבתים היו בשיטת משחק בית ומשחק חוץ. מנצחי הבתים נפגשו למשחק הגמר.
מהלך התחרות > בית א'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | פ.צ. קייזרסלאוטרן | 6 | 4 | 1 | 1 | 14 | 8 | 9 |
| 2 | שאלקה 04 | 6 | 3 | 1 | 2 | 7 | 6 | 7 |
| 3 | גרויטר פירט | 6 | 1 | 2 | 3 | 8 | 9 | 4 |
| 4 | פ.צ. סנט פאולי | 6 | 2 | 0 | 4 | 6 | 12 | 4 |
מהלך התחרות > בית ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | פרויסן מינסטר | 6 | 4 | 0 | 2 | 22 | 16 | 8 |
| 2 | נירנברג | 6 | 4 | 0 | 2 | 17 | 13 | 8 |
| 3 | המבורג | 6 | 3 | 0 | 3 | 12 | 12 | 6 |
| 4 | טניס בורוסיה ברלין | 6 | 1 | 0 | 5 | 10 | 20 | 2 |
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 30 ביוני 1951 | פ.צ. קייזרסלאוטרן | 2 - 1 | פרויסן מינסטר | האצטדיון האולימפי של ברלין, ברלין צופים: 85,000 שיפוט: ריינהרט |
| 30 ביוני 1951 | אוטמר ואלטר  61', 74' |  | פליקס גריצן  47' | האצטדיון האולימפי של ברלין, ברלין צופים: 85,000 שיפוט: ריינהרט |
כדורגלנים מצטיינים

מספר ספורטאים כבשו 6 שערים:
ורנר באסלר פ.צ. קייזרסלאוטרן (זכה גם ב-1948)
הורסט אקל פ.צ. קייזרסלאוטרן (זכה גם ב-1948)
אדולף קלנברון נירנברג
קונרד וינטרשטיין נירנברג
אליפות גרמניה בכדורגל 1953

| --- | --- |
 תקופת התחרות:  3 במאי 1953 – 21 ביוני 1953 (50 ימים)
 מספר משתתפות:  8
 הזוכה:  פ.צ. קייזרסלאוטרן
 מספר משחקים:  25 
 → 19521954 ←
 
אליפות גרמניה בכדורגל 1953 הייתה העונה ה-43 של התחרות. זה היה השלב האחרון של עונת 1952/1953 בכדורגל הגרמני.
התחרות הסתיימה בניצחון של פ.צ. קייזרסלאוטרן וזאת בפעם השנייה בתולדות המועדון.
ארגון האליפות

התחרות כללה 8 קבוצות שהעפילו מליגות אזוריות:
אוברליגה צפון -המבורג, הולשטיין קיל
אוברליגה מערב - בורוסיה דורטמונד, פ.צ. קלן
אוברליגה ברלין - יוניון 06 ברלין
אוברליגה דרום מערב - פ.צ. קייזרסלאוטרן
אוברליגה דרום - איינטרכט פרנקפורט, שטוטגרט
הקבוצות חולקו לשני בתים. המשחקים בתוך הבתים היו בשיטת משחק בית ומשחק חוץ. מנצחי הבתים נפגשו למשחק הגמר.
מהלך התחרות > בית א'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | פ.צ. קייזרסלאוטרן | 6 | 5 | 1 | 0 | 16 | 7 | 11 |
| 2 | איינטרכט פרנקפורט | 6 | 3 | 1 | 2 | 8 | 7 | 7 |
| 3 | פ.צ. קלן | 6 | 1 | 3 | 2 | 8 | 10 | 5 |
| 4 | הולשטיין קיל | 6 | 0 | 1 | 5 | 8 | 16 | 1 |
מהלך התחרות > בית ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | שטוטגרט | 6 | 5 | 0 | 1 | 16 | 6 | 10 |
| 2 | בורוסיה דורטמונד | 6 | 5 | 0 | 1 | 17 | 7 | 10 |
| 3 | המבורג | 6 | 1 | 1 | 4 | 11 | 15 | 3 |
| 4 | אוניון 06 ברלין | 6 | 0 | 1 | 5 | 4 | 20 | 1 |
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 21 ביוני 1953 | פ.צ. קייזרסלאוטרן | 4 - 1 | שטוטגרט | האצטדיון האולימפי של ברלין, ברלין צופים: 80,000 שיפוט: טריאדן |
| 21 ביוני 1953 | פריץ ואלטר  37'  קארל ונגר  83', 57'  ארוון שפלר  78' |  | לאו קרוננביטר  72' | האצטדיון האולימפי של ברלין, ברלין צופים: 80,000 שיפוט: טריאדן |
כדורגלנים מצטיינים

אוטו בייטינגר משטוטגרט כבש 6 שערים וזכה בתואר מלך השערים (עונה שנייה ברציפות).
אלקית דררתית

| אלקית דררתית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: אלקיים
סוג:: אלקית
מין:: אלקית דררתית
שם מדעי
 Aethia psittacula ‏פאלאס, 1769
תחום תפוצה


אלקית דררתית (שם מדעי: Aethia psittacula) היא מין של עוף ימי ממשפחת האלקיים החיה סביב צפון האוקיינוס השקט בין אמריקה הצפונית למזרח אסיה.
מאפיינים

זוהי אלקה קטנה באורך 23–25 ס"מ ומוטת כנפיה באורך 44–48 ס"מ. האלקית שחורה ובעלת חזה ובטן לבנים וכפות רגליים אפורות. ראש וצווארם הקצרים שחורים והעיניים ופס נוצות מזדקר מאחוריהם לבנים. המקור כתום ומראהו מזכיר מקור דררה, ממנו קיבלו את שמם. אלקיות אלה רועשות מאוד בעונת הרבייה.
האלקיות חיות בחופים ובימים רדודים סביב אלסקה, סיביר וקמצ'טקה ומקננים על איים נידחים, צוקים ומדרונות בחופים. בחורף רוב האוכלוסיות נעות דרומה.
אלקה זו צדה יצורי ים כמו סרטני ים קטנים כמו קרילאים, שטרגליים ושטצדאים ובכמה אזורים גם מדוזות קטנות. האלקית תצלול עם כנפיה עד לעומק 30 מ' מתחת למים.
האלקה חיה בלהקות ענקיות המקננות יחדיו והיא מונוגמית ומקננת בנקרת סלע בצוק בו היא מטילה ביצה בודדת הבוקעת כעבור חודש. הצאצא מקבל מזון מהוריו במשך 35 ימים ואז בשעת לילה ממריא לעבר הים.
הערות שוליים

↑  אלקית דררתית באתר הרשימה האדומה של IUCN
| --- | --- |
בקרת זהויות :  NLI: 987007540082805171
אליפות גרמניה בכדורגל 1955

| --- | --- |
 תקופת התחרות:  4 במאי 1955 – 26 ביוני 1955 (54 ימים)
 מספר משתתפות:  9
 הזוכה:  רוט-וייס אסן
 מספר משחקים:  26
 → 19541956 ←
 
אליפות גרמניה בכדורגל 1955 הייתה העונה ה-45 של התחרות. זה היה השלב האחרון של עונת 1954/1955 בכדורגל הגרמני.
התחרות הסתיימה בניצחון של רוט-וייס אסן, וזאת בפעם השנייה בתולדות המועדון. לפ.צ. קייזרסלאוטרן זו הייתה ההופעה הרביעית בחמש שנים אחרונות במשחק הגמר.
ארגון האליפות

התחרות כללה 9 קבוצות שהעפילו מליגות אזוריות:
אוברליגה צפון -המבורג, ברמרהאפן 93
אוברליגה מערב - רוט-וייס אסן, סודינגן
אוברליגה ברלין - ויקטוריה ברלין
אוברליגה דרום מערב - פ.צ. קייזרסלאוטרן, וורמטיה וורמס
אוברליגה דרום - קיקרז אופנבך, רויטלינגן 05
תחילה, הקבוצות שהעפילו לתחרות מהמקום השני בליגה ערכו סבב מוקדם ממנו עלו לתחרות עצמה 3 קבוצות. הקבוצות חולקו לשני בתים. בכל בית המשחקים נערכו בשיטת משחק בית ומשחק חוץ. מנצחות הבתים נפגשו למשחק הגמר.
מהלך התחרות > בית א'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1. | פ.צ. קייזרסלאוטרן | 6 | 3 | 3 | 0 | 20 | 8 | 9 |
| 2. | המבורג | 6 | 3 | 2 | 1 | 8 | 5 | 8 |
| 3. | סודינגן | 6 | 2 | 3 | 1 | 13 | 9 | 7 |
| 4. | ויקטוריה ברלין | 6 | 0 | 0 | 6 | 4 | 23 | 0 |
מהלך התחרות > בית ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1. | רוט-וייס אסן | 6 | 4 | 2 | 0 | 16 | 5 | 10 |
| 2. | ברמרהאפן 93 | 6 | 2 | 2 | 2 | 5 | 10 | 6 |
| 3. | קיקרז אופנבך | 6 | 2 | 0 | 4 | 11 | 12 | 4 |
| 4. | וורמטיה וורמס | 6 | 1 | 2 | 3 | 6 | 11 | 4 |
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 26 ביוני 1955 | רוט-וייס אסן | 4 - 3 | פ.צ. קייזרסלאוטרן | HDI ארנה, הנובר צופים: 76,000 שיפוט: מייסנר |
| 26 ביוני 1955 | פרנץ איזלקר  18', 43', 85'   יוהאנס רוריג  27' |  | וילי וונצל  11', 56'   ורנר באסלר  72' | HDI ארנה, הנובר צופים: 76,000 שיפוט: מייסנר |
כדורגלנים מצטיינים

פרנץ איזלקר, רוט-וייס אסן כבש 10 שערים וזכה בתואר מלך השערים.
אליפות גרמניה בכדורגל 1952

| --- | --- |
 תקופת התחרות:  27 באפריל 1952 – 22 ביוני 1952 (57 ימים)
 מספר משתתפות:  8
 הזוכה:  שטוטגרט
 מספר משחקים:  25 
 → 19511953 ←
 
אליפות גרמניה בכדורגל 1952 הייתה העונה ה-42 של התחרות. זה היה השלב האחרון של עונת 1951/1952 בכדורגל הגרמני.
התחרות הסתיימה בניצחון של שטוטגרט וזאת בפעם השנייה בתולדות המועדון.
ארגון האליפות

התחרות כללה 8 קבוצות שהעפילו מליגות אזוריות:
אוברליגה צפון -המבורג, אוסנבריק
אוברליגה מערב - רוט-וייס אסן, שאלקה 04
אוברליגה ברלין - טניס בורוסיה ברלין
אוברליגה דרום מערב - פ.צ. זארבריקן
אוברליגה דרום - שטוטגרט, נירנברג
הקבוצות חולקו לשני בתים. המשחקים בתוך הבתים היו בשיטת משחק בית ומשחק חוץ. מנצחי הבתים נפגשו למשחק הגמר.
מהלך התחרות > בית א'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | פ.צ. זארבריקן | 6 | 4 | 0 | 2 | 17 | 13 | 8 |
| 2 | נירנברג | 6 | 3 | 1 | 2 | 18 | 13 | 7 |
| 3 | המבורג | 6 | 3 | 0 | 3 | 16 | 15 | 6 |
| 4 | שאלקה 04 | 6 | 1 | 1 | 4 | 12 | 22 | 3 |
מהלך התחרות > בית ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | שטוטגרט | 6 | 3 | 2 | 1 | 14 | 8 | 8 |
| 2 | רוט-וייס אסן | 6 | 3 | 0 | 3 | 14 | 15 | 6 |
| 3 | אוסנבריק | 6 | 2 | 1 | 3 | 9 | 9 | 5 |
| 4 | טניס בורוסיה ברלין | 6 | 2 | 1 | 3 | 8 | 13 | 5 |
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 22 ביוני 1952 | שטוטגרט | 3 - 2 | פ.צ. זארבריקן | האצטדיון זוד-ווסט, לודוויגסהאפן צופים: 86,000 שיפוט: נטלקובן |
| 22 ביוני 1952 | רוברט שלינץ  18'  אוטו בייטינגר  43', 73' |  | קונרד שריינר  15'  הרברט מרטין  54' | האצטדיון זוד-ווסט, לודוויגסהאפן צופים: 86,000 שיפוט: נטלקובן |
כדורגלנים מצטיינים

קונרד וינטרשטיין נירנברג כבש 7 שערים וזכה בתואר מלך השערים (עונה שנייה ברציפות).
אלן אולדריג'

| --- | --- |

 לידה:  8 ביולי 1938 לונדון לונדון, הממלכה המאוחדת 
 פטירה:  17 בפברואר 2017 (בגיל 78) לוס אנג'לס, ארצות הברית 
 שם לידה:  Alan Aldridge
 תקופת הפעילות:  מ-1965 
 תחום יצירה:  מאייר ומעצב גרפי
 בן או בת זוג:  לורה ליונס 
 צאצאים:  רובי אולדריג', סאפרון אולדריג', לילי אולדריג', מיילס אולדריג' 
 www.alanaldridge.net
 
אלן אולדריג' (באנגלית: Alan Aldridge‏; 8 ביולי 1938 - 17 בפברואר 2017) היה אמן, מעצב גרפי ומאייר בריטי. ידוע ביצירות מזרם הפסיכדליה של שנות ה-60 וה-70 של המאה העשרים, ובעיקר בעיצוב עטיפות ספרים ותקליטים  ללהקת הביטלס, ללהקת The Who, לאלטון ג'ון ולאחרים.